section_heading: Životopis
paragraph_text: Rođena je 1925. u Subotici na salašu kod senćanske pruge. Slikarski su joj dar prepoznali još u osnovnoj školi. Strossmayerova galerija u Zagrebu bila je raspisala natječaj za mlade talente. Roza je tad bila u drugom razredu osnovne škole. Njen je učitelj poslao njen rad na taj natječaj, nakon kojeg su Rozu Lipaić pozvali na besplatno školovanje na umjetničkoj školi. To besplatno školovanje je pohađala dok je trajala osnovna škola. Njeni roditelji nisu imali razumijevanje za njeno daljnje umjetničko obrazovanje te je to školovanje prekinuto, a Roza je ostala na salašu.